text: 100 vil have gammel syg hund 
  21 december 2010 kl. 11.31
  Over 100 har henvendt sig til dyreinternat, der for tiden huser en gammel Golden Retriever, der er blevet efterladt af sin ejer.
  Selv om man er gammel og syg, kan man godt være attraktiv. det gælder i hvert fald for den gamle og meget syge Golden Retriever, der blev samlet op i Nybøl og bragt til dyreinternatet i Gram. mange har tabt hjertet til hun-hunden, som hverken er øretatoveret eller chip-mærket. 
   
  
  Svagelig 
  Ejeren er ikke dukket op. Heller ikke efter hunde har været vist i JydskeVestkysten og i TV SYD.
  Sanne Holm, der sammen med sin mand Uffe Holm, driver dyreinternatet i Gram, vil dog ikke give hunde til en ny familie trods de mange henvendelser.
  - Hunden er meget gammel og meget svagelig. Den har en svulst og skal måske gennem en operation, som den risikerer ikke at kunne overleve, siger hun.
  
  Vil give hunden fred 
  Parret har derfor valgt at give hunden "fred", hvis ejeren ikke dukker op i politiets fremlysningsperiode. 
  Men dyreinternatet har andre hunde og katte, som ønsker en ny familie.
  